ধানমন্ডি ৩২ ধ্বংসযজ্ঞ

৫ ফেব্রুয়ারি ২০২৫ সালে, বাংলাদেশের রাজধানী ঢাকার ধানমন্ডি-৩২ এলাকায় অবস্থিত বঙ্গবন্ধু ভবন খ্যাত দেশটির প্রতিষ্ঠাতা রাষ্ট্রপতি বঙ্গবন্ধু শেখ মুজিবুর রহমানের সাবেক বাসভবন, ইনকিলাব মঞ্চ এবং এর ডানপন্থী সহযোগী সংগঠনগুচ্ছের কর্মী-সমর্থকরা দখল করে এবং ধ্বংস করে। ঐতিহাসিক এই ভবনটি বিশেষ তাৎপর্যপূর্ণ ছিল। পরবর্তীতে এটি বঙ্গবন্ধু স্মৃতি জাদুঘর হিসেবে পরিণত হয়। তবে প্রধানমন্ত্রী শেখ হাসিনার পদত্যাগের কয়েক মাস পর চলমান রাজনৈতিক অস্থিরতার সময় এই ভবনটি আক্রমণ করে গুঁড়িয়ে দেওয়া হয়।

এই ধ্বংসযজ্ঞের ঘটনা ঘটে ভারতের আশ্রয় থাকা পতিত আওয়ামী লীগ প্রধান শেখ হাসিনার এক অনলাইন সংবাদ সম্মেলনের পরপরই। ওই সম্মেলনে  তিনি বলেন, ড.মোহাম্মদ ইউনুসের নেতৃত্বে থাকা অন্তর্বর্তীকালীন সরকার অসাংবিধানিক অথবা অবৈধ। হামলাকারীরা তার সেই মন্তব্যটি "জাতীয় স্বার্থবিরোধী" বলে আখ্যা দেয়, এবং প্রতিবাদ হিসেবে  ভবনটিতে ধংসযজ্ঞ চালায়। ঘটনাটি এমন এক পরিস্থিতি পরবর্তী ঘটে, যখন শেখ পরিবার-এর রাজনৈতিক প্রভাব নিয়ে দেশে অসন্তোষ বাড়ছিল। পাশাপাশি, শেখ মুজিবুর রহমানের ব্যক্তিত্বের অতিরঞ্জন   প্রসার নিয়ে বিতর্কও বৃদ্ধি পাচ্ছিল। ভবনটির ধ্বংসের দরুন সৃষ্টি হওয়া রাজনৈতিক সহিংসতা কয়েকমাস ধরে চলেছিল, যা কমপক্ষে ৫ জন মানুষের মৃত্যু ঘটায় ও শতাধিক মানুষ আহত হন।

## পটভূমি
ধানমন্ডি ৩২-এর *বঙ্গবন্ধু ভবন* ছিল বাংলাদেশের প্রতিষ্ঠাতা রাষ্ট্রপতি শেখ মুজিবুর রহমানের ব্যক্তিগত বাসভবন। ১৯৭৫ সালের ১৫ আগস্টের অভ্যুত্থানে তিনি এখানে পরিবারের অধিকাংশ সদস্যসহ নিহত হন। ১৯৯৪ সালে এই ভবনটিকে বঙ্গবন্ধু স্মৃতি জাদুঘর হিসেবে রূপান্তরিত করা হয়। সেখানে তাঁর ব্যবহৃত বিভিন্ন নিদর্শন ও স্মৃতিচিহ্ন সংরক্ষিত ছিল। ২০২৪ সালের আগস্টে, রাজনৈতিক অস্থিরতা এবং প্রধানমন্ত্রী শেখ হাসিনার পদত্যাগের পর বিক্ষোভকারীরা ব্যাপক সহিংসতার মধ্যে এই জাদুঘরে ভাঙচুর ও অগ্নিসংযোগ চালানো হয়। ভবনের অভ্যন্তরে ব্যাপক ক্ষয়ক্ষতি হয় এবং অনেক মূল্যবান নিদর্শন হারিয়ে যায়।

তবে এসব হামলার পরও ভবনটি টিকে ছিল, যতক্ষণ না ফেব্রুয়ারি ২০২৫-এ এটি হামলা চালিয়ে ভেঙে ফেলা হয়। বৈষম্যবিরোধী ছাত্র আন্দোলন-এর আহ্বায়ক হাসনাত আবদুল্লাহ আগেই শেখ হাসিনার বক্তব্যের বিরুদ্ধে সতর্কতা দেন।

## ধ্বংসযজ্ঞ

২০২৫ সালের ৫ ফেব্রুয়ারি সন্ধ্যায় ইনকিলাব মঞ্চ, বৈষম্যবিরোধী ছাত্র আন্দোলন এবং এর সমর্থনকারী সহযোগী সংগঠনগুলো মিছিল নিয়ে ধানমন্ডি ৩২-এ জড়ো হয় ও বিক্ষোভ করতে থাকে। সামাজিক যোগাযোগ মাধ্যমে "বুলডোজার মিছিল" নামে একটি কর্মসূচির ডাক দেওয়া হয়েছিল, যার উদ্দেশ্য ছিল ঐ স্থানটি ধ্বংস করা। তারা এটিকে "ফ্যাসিবাদের পবিত্র স্থান" বলে অভিহিত করছিল।

বিক্ষোভ দ্রুত তীব্র হয়ে ওঠে। এরপর, উন্মত্ত জনতার সামনে পুলিশি বেষ্টনী বাধা হয়ে দাঁড়াতে পারে নি। অংশগ্রহণকারীরা প্রবেশদ্বার ভেঙে ভেতরে প্রবেশ করে এবং ভাঙচুর চালায়। তারা শেখ মুজিবের একটি ম্যুরালও ধ্বংস করে। পরিস্থিতি আরও উত্তপ্ত হয়ে উঠলে ভবনের দ্বিতীয় তলায় অগ্নিসংযোগ করা হয়। বিক্ষোভকারীরা বিভিন্ন সরঞ্জাম ব্যবহার করে বাড়ির অংশবিশেষ ভাঙতে থাকে। এমনকি সেখানে ভারী যন্ত্রপাতিও আনা হয়, যার মধ্যে ছিল এক্সকাভেটর ও ক্রেন।

উপস্থিত নিরাপত্তা বাহিনী কার্যত কোনো হস্তক্ষেপ গ্রহণে বিরত থাকে কিংবা 'ব্যর্থ' হয়। ঘটনাটি সারারাত ধরে চলতে থাকে, আর ভোরের দিকে ভবনটির একটি বড় অংশ ধ্বংসস্তূপে পরিণত হয়। ওই ভাষণে শেখ হাসিনা বলেন, মুহাম্মদ ইউনূসের অন্তর্বর্তীকালীন সরকার অসাংবিধানিক এবং অন্তর্বর্তীকালীন সরকারের বিরুদ্ধে রুখে দাঁড়ানোর আহ্বান জানান। তিনি বলেন, "তারা হয়তো একটি ভবন ধ্বংস করতে পারে, কিন্তু ইতিহাস মুছে ফেলতে পারবে না।" অনেক বিক্ষোভকারী এই ভাষণকে উসকানিমূলক হিসেবে দেখেন। এর ফলে পরিস্থিতি আরও উত্তপ্ত হয়ে ওঠে এবং শেষ পর্যন্ত ধানমন্ডি ৩২ ভবনটি সম্পূর্ণরূপে গুঁড়িয়ে দেওয়া হয়।

ইনকিলাব মঞ্চের মুখপাত্র ওসমান হাদিকে স্লোগান দিতে শোনা যায়—

## পরবর্তী ঘটনাবলি
### তাৎক্ষণিক সহিংসতা
২০২৫ সালের ৬ ফেব্রুয়ারি, ধানমন্ডি ৩২-এর ভবন ভাঙার কাজ চলতে থাকায় কিছু লোক সেখানে ইস্পাত, লোহা, টিন ও কাঠসহ বিভিন্ন উপকরণ সংগ্রহ করতে দেখা যায়। এসব উপকরণ সরানোর কাজটি নিয়ন্ত্রণহীনভাবে চলছিল, এবং আইনশৃঙ্খলা বাহিনী কোনো হস্তক্ষেপ করেনি। সেদিনই ধ্বংসস্তূপের কাছাকাছি এক ব্যক্তি ও এক নারী শারীরিক হামলার শিকার হন। প্রত্যক্ষদর্শীরা জানান, ওই ব্যক্তি "জয় বাংলা" স্লোগান দেওয়ার পর এবং আওয়ামী লীগকে সমর্থন জানানোর পর তাকে আক্রমণ করা হয়। একদল বিক্ষোভকারী তাকে মাটিতে ফেলে দেয়, পরে উপস্থিত কয়েকজন তাকে রিকশায় উঠিয়ে সহায়তা করেন।

এর কিছুক্ষণ পর, সাইটের কাছাকাছি মধ্যবয়সী এক নারী উদ্বেগ প্রকাশ করে বলেন, "আপার ঘর ভেঙ্গে ফেলছে"। এ কথা বলার পর বিক্ষোভকারীদের সঙ্গে তার বাগ্‌বিতণ্ডা শুরু হয়। একপর্যায়ে তারা তাকে আক্রমণ করে। পরে উপস্থিত কয়েকজন এগিয়ে এসে তাকে নিরাপদ স্থানে নিয়ে যান।

২০২৫ সালের ১২ ফেব্রুয়ারি জুলাই আন্দোলনের একজন বিশিষ্ট সমন্বয়ক নুরুজ্জামান কাফির বাড়ি আগুনে পুড়ে যায়। তিনি দাবি করেন যে, ধানমন্ডি ৩২ ধ্বংসের সাথে জড়িত থাকায় এর প্রতিশোধ হিসেবে তার বাড়িতে অগ্নিসংযোগ করা হয়।

### গোপালগঞ্জ সংঘর্ষ

২০২৫ সালের ১৬ জুলাই শেখ মুজিবের জন্মস্থান গোপালগঞ্জে 'ইনকিলাব মঞ্চ' সমর্থিত জাতীয় নাগরিক পার্টির কর্মসূচি বিরোধী বিক্ষোভে পুলিশ ও সেনাবাহিনীর গুলিতে রিকশাচালকসহ অন্তত ৫ জন নিহত ও শতাধিক হতাহতের ঘটনা ঘটে। পরবর্তীতে অনেককে গ্রেফতার করা হয়। সংঘর্ষের প্রেক্ষিতে ধ্বংসযজ্ঞের অন্যতম সমর্থক এবং ইনকিলাব মঞ্চের সহ-প্রতিষ্ঠাতা ওসমান হাদি গোপালগঞ্জ জেলা ভেঙে দেওয়ার আহ্বান জানিয়ে গালিগালাজপূর্ণ ভাষায় তীব্র সমালোচনা করেন, যা ব্যাপক সমালোচনা ও আলোড়নের সৃষ্টি করে। পরবর্তীকালে বিতর্কের মুখে তিনি দুঃখ প্রকাশ করেন।

### রাজনৈতিক সংঘাত
২০২৫ সালের ১৫ আগস্ট অন্তর্বর্তীকালীন সরকার 'সম্ভাব্য সহিংসতা এড়াতে' শেখ মুজিবুর রহমানের ৫০তম মৃতুবার্ষিকী পালন প্রতিহত করার ঘোষণা দেয়। ধানমন্ডি-৩২ ও শেখ মুজিবুর রহমানের সমাধিস্থল এলাকা পুলিশ দিয়ে ঘিরে ফেলা হয়। ধানমন্ডির ৩২ নম্বরে জামায়াত ইসলামীর ছাত্র সংগঠন ইসলামী ছাত্র শিবির সহ কিছু রাজনৈতিক দলের নেতাকর্মীরা লাঠিসোটা হাতে অবস্থান নেয়। শ্রদ্ধা জানাতে যাওয়া ব্যক্তিদের বাধা প্রদান ও তাদের উপর আক্রমণ করা হয়। সকাল ১১টার দিকে যাত্রাবাড়ী থেকে আজিজুর রহমান নামের একজন রিকশাচালক রিকশা চালিয়ে হাতে ফুলের তোড়া নিয়ে ৩২ নম্বরে আসলে আক্রমণের শিকার হন। তার হাত থেকে ফুলের তোড়াটি কেড়ে নেয়া হয়। মারধরের পাশাপাশি ভাঙচুর করা হয় তার রিকশাটিও। রিকশাচালক বলেন, "চারশ টাকা দিয়ে ফুলের তোড়াটি কিনেছি। আমার অনেক কষ্টের টাকা, আমি দুই বছর ঢাকা শহরে রিকশা চালাই। শুধু বঙ্গবন্ধুকে ভালোবাসি জন্যি এহানে আইছি।" পরবর্তীতে পুলিশ আজিজুরকে গ্রেফতার করলেও জামিন দেওয়া হয়। পিরোজপুর থেকে সপরিবারে আসা মাওলানা ওয়ালিউল্লাহ বলেন তিনি বঙ্গবন্ধু ও তার পরিবারের জন্য দুই বার কোরান খতম দিয়ে এসেছেন কিন্তু তাকে প্রবেশ করতে দেয়া হয়নি। 

একই দিনে সুপ্রিম কোর্টের জ্যেষ্ঠ আইনজীবী এবং মানবাধিকার কর্মী জেড আই খান পান্না সামাজিক যোগাযোগমাধ্যমে দাবি করেন যে তাকে গৃহবন্দি করে রাখা হয়েছে, যা সামাজিক যোগাযোগ মাধ্যম এবং আইনি মহলে তীব্র আলোচনার জন্ম দেয়। সামাজিক যোগাযোগমাধ্যমে সাকিব আল হাসান, সাকিব খান, সোহেল রানা, জয়া আহসানসহ অনেক মানুষকে শেখ মুজিবুর রহমানের প্রতি শ্রদ্ধা জানিয়ে পোস্ট করতে দেখা যায়।

### শেখ হাসিনার বিচার ও অস্থিতিশীলতা

২০২৫ সালের ১৩ নভেম্বর আওয়ামী লীগের ডাকা লকডাউন চলাকালে ধানমন্ডি ৩২ নম্বরে গিয়ে আক্রমণের শিকার এক নারীকে পুলিশ গ্রেফতার করে। পরবর্তীতে তাকে 'জুলাই গণহত্যা মামলায়' যুক্ত করে কারাগারে প্রেরণ করা হয়। একইদিনে ধ্বংসপ্রাপ্ত ভবনের ইট সংগ্রহ করতে যাওয়ায় ১৪ বছরের এক কিশোরকে কিছু বইসহ গ্রেফতার করে পুলিশ। ৬ ঘন্টা পর মুচলেকা নিয়ে তাকে পরিবারের জিম্মায় ছেড়ে দেওয়া হয়।

২০২৫ সালের ১৭ নভেম্বর, শেখ হাসিনার বিচারের রায় ঘোষণার দিন একদল বিক্ষোভকারী ধ্বংসাবশেষে ভাংচুরের চেষ্টা করে। বিক্ষোভকারীরা ঘটনাস্থলে ২টি এক্সক্যাভেটর নিয়ে আসে। তবে, তাদেরকে ভবনের কাছাকাছি সেগুলো নিতে দেওয়া হয়নি। সেনাবাহিনী ও পুলিশ সদস্যরা বিক্ষোভকারীদের বাধা দিলে ওই এলাকায় দফায় দফায় সংঘর্ষের ঘটনা ঘটে। রাত ১০টার পর বিক্ষোভকারীরা এলাকা ত্যাগ করে। ঘটনাস্থলে আনা এক্সক্যাভেটরগুলো সরিয়ে নেওয়া হয় এবং এলাকাটিতে সেনাবাহিনী, পুলিশ এবং বর্ডার গার্ড বাংলাদেশ (বিজিবি) মোতায়েন করা হয়।

### ওসমান হাদি হত্যাকান্ড ও পরবর্তী সহিংসতা

ইনকিলাব মঞ্চের সহ-প্রতিষ্ঠাতা ও মুখপাত্র ওসমান হাদি ২০২৫ সালের ১২ ডিসেম্বর ঢাকার পুরানা পল্টন এলাকায় অজ্ঞাত ব্যক্তিদের দ্বারা মাথায় গুলিবিদ্ধ হওয়ার পর ১৮ ডিসেম্বর সিঙ্গাপুরের একটি হাসপাতালে মৃত্যুবরণ করলে একটি সহিংস পরিস্থিতি তৈরি হয়। জড়িতদের 'আওয়ামী লীগ সংশ্লিষ্ট' দাবি করে ইনকিলাব মঞ্চ ও হাদি সমর্থকদের একাংশ ধানমন্ডির ৩২-এ ধ্বংসাবশেষে ৩য় দফায় হামলা ও ভাংচুর চালায়। এ ঘটনায় সামাজিক যোগাযোগ মাধ্যমে সহিংসতা উস্কে দেওয়ার একাধিক অভিযোগ উঠলে, নির্বাসিত ডানপন্থী অনলাইন সাংবাদিক ইলিয়াস হোসেনের ফেসবুক পেজ অপসারণ করে এর মূল সংস্থা মেটা প্ল্যাটফর্মস।

## প্রতিক্রিয়া ও সমালোচনা
### জাতীয়
#### অভ্যন্তরীণ
বাংলাদেশ সরকার: অন্তর্বর্তীকালীন সরকারের প্রধান উপদেষ্টা মুহাম্মদ ইউনূস-এর প্রেস উইং ধানমন্ডি ৩২-এ ভাঙচুরের বিষয়ে এক বিবৃতিতে জানায়:

২৬ জন বিশিষ্ট নাগরিক ধানমন্ডি ৩২-এ ঘটে যাওয়া ভাঙচুর ও সহিংসতার ঘটনায় গভীর উদ্বেগ প্রকাশ করে বলেন:

ট্রান্সপারেন্সি ইন্টারন্যাশনাল বাংলাদেশ (টিআইবি) এই সহিংসতাকে "অস্বাভাবিক" বলে অভিহিত করেছে এবং সরকার কেন এই ধরনের ঘটনা প্রতিরোধ করতে পারেনি, সে বিষয়ে সমালোচনা করেছে। টিআইবি’র নির্বাহী পরিচালক ইফতেখারুজ্জামান বলেন:

বাংলাদেশ লিগ্যাল এইড অ্যান্ড সার্ভিসেস ট্রাস্ট (ব্লাস্ট) ভাঙচুর ও অগ্নিসংযোগের ঘটনায় নিন্দা ও উদ্বেগ জানায়। সহিংসতা ও বিশৃঙ্খলা প্রতিরোধে আইনশৃঙ্খলা রক্ষাকারী বাহিনীর কার্যকর ব্যবস্থা গ্রহণের জন্য অন্তর্বর্তী সরকারের প্রতি জোর দাবি জানিয়ে করা বিবৃতিতে বলা হয়:

আইন ও সালিশ কেন্দ্র (আসক) এক বিবৃতিতে বলে,

বাংলাদেশ পুলিশ: পুলিশ কর্মকর্তারা বলেন, 

#### রাজনৈতিক
বাংলাদেশ আওয়ামী লীগ এই ধ্বংসযজ্ঞের নিন্দা জানিয়ে একে "জাতীয় পরিচয়ের ওপর আঘাত এবং সম্মিলিত ইতিহাস মুছে ফেলার চেষ্টা" বলে অভিহিত করে। অন্যদিকে, কিছু বিরোধী নেতা ও কর্মী এই ঘটনাকে প্রতীকী প্রতিবাদ হিসেবে দেখেছেন। তাদের মতে, এটি ছিল  "স্বৈরাচার ও রাজনৈতিক স্বজনপ্রীতি প্রথার বিরুদ্ধে এক ধরনের প্রত্যাখ্যান"। বাংলাদেশ জাতীয়তাবাদী দলের হাফিজ উদ্দিন আহমদ ধ্বংসযজ্ঞের ঘটনাটিকে "দেশের গণতন্ত্র বিকাশের পথে বাধা" হিসেবে আখ্যায়িত করেন। পাশাপাশি তিনি এই ঘটনায় সরকারের ভূমিকা নিয়েও প্রশ্ন তোলেন। বাম গণতান্ত্রিক জোট একটি জরুরি সভা ডাকে, যেখানে বাংলাদেশের সমাজতান্ত্রিক দল (বাসদ), বাংলাদেশের সমাজতান্ত্রিক দল (মার্কসবাদী), বাংলাদেশের কমিউনিস্ট পার্টি (সিপিবি), গণতান্ত্রিক বিপ্লবী পার্টি এবং অন্যান্য দলের নেতৃবৃন্দ উপস্থিত ছিলেন। একটি যৌথ বিবৃতিতে তারা ভাঙচুর এবং শেখ মুজিবুর রহমানের ধানমন্ডি ৩২-এর বাসভবনের মতো গুরুত্বপূর্ণ ঐতিহাসিক স্থানগুলো বুলডোজার ব্যবহারে ধ্বংস করার ঘটনার তীব্র নিন্দা জানান। একই সাথে তারা অন্তর্বর্তীকালীন সরকারের নিষ্ক্রিয়তার কথা উল্লেখ করে একে আইন-শৃঙ্খলা রক্ষায় ব্যর্থতা হিসেবে অভিহিত করেন। ডান জোট সরকার এবং সংশ্লিষ্ট সকল পক্ষকে আইনের প্রতি শ্রদ্ধা, মানবাধিকার এবং গণতন্ত্র সমুন্নত রাখার আহ্বান জানায় এবং জোর দিয়ে বলে যে, সমস্ত কার্যক্রম অবশ্যই যথাযথ আইনি প্রক্রিয়া অনুযায়ী পরিচালনা করতে হবে।

​পৃথক এক বিবৃতিতে জাতীয় সমাজতান্ত্রিক দল (জাসদ) এই ধারাবাহিক সহিংসতার নিন্দা জানিয়ে বিবৃতিতে বলে:

২০২৫ সালের ১৬ আগস্ট টাঙ্গাইলের ঘাটাইলের মাকড়াই এলাকায় মাকড়াই দিবস উপলক্ষে আয়োজিত কাদেরিয়া বাহিনীর মুক্তিযোদ্ধা মহাসমাবেশে ঘটনার বিচার দাবি করে বাহিনী প্রধান আবদুল কাদের সিদ্দিকী বলেন, 

### আন্তর্জাতিক
 ভারত সরকার: ভারতের পররাষ্ট্র মন্ত্রণালয়-এর মুখপাত্র রণধীর জয়সওয়াল বলেছেন:

উত্তর আমেরিকার সামাজিক সংগঠন “একাত্তরের প্রহরী” ধানমন্ডি ৩২-এর ধ্বংসযজ্ঞের নিন্দা জানিয়েছে। মুক্তিযোদ্ধা, শিল্পী, সংগঠক, অধ্যাপক, আইনজীবী ও কর্মীসহ ৪৪ জন প্রবাসীর পক্ষ থেকে এক বিবৃতিতে বলা হয়:

## আইনি উদ্যোগ
২০২৬ সালের বাংলাদেশের ত্রয়োদশ জাতীয় সংসদ নির্বাচন পরবর্তী সময়ে ২৫ ফেব্রুয়ারি, সাবেক অন্তর্বর্তীকালীন সরকারের প্রধান মুহাম্মদ ইউনূস এবং তার সরকারের উপদেষ্টাদের বিরুদ্ধে ধানমন্ডি ৩২-এর ঐতিহাসিক স্থাপনা ধ্বংসসহ চারটি সুনির্দিষ্ট অভিযোগে মামলা করার ঘোষণা দেন ঢাকা বিশ্ববিদ্যালয়ের আইন বিভাগের অধ্যাপক শেখ হাফিজুর রহমান কার্জন। অধ্যাপক কার্জন মামলার কারণ ব্যাখ্যা করে বলেন:

তবে এর পূর্বেই বাংলাদেশ মুসলিম লীগের সভাপতি ও বাংলাদেশ সুপ্রিম কোর্টের সিনিয়র আইনজীবী মোহসিন রশীদ মুহাম্মদ ইউনূসের বিরুদ্ধে রাষ্ট্রদ্রোহিতার অভিযোগ এনে মামলা করার ঘোষণা দেন।

## আরও দেখুন
* বঙ্গবন্ধু শেখ মুজিবুর রহমান স্মৃতি জাদুঘর
* শহীদ মইনুল রোডের ৬ নম্বর বাড়ি

## তথ্যসূত্র

বিষয়শ্রেণী:২০২৫-এ বাংলাদেশ
বিষয়শ্রেণী:জাদুঘরে আক্রমণ
বিষয়শ্রেণী:বৈষম্যবিরোধী ছাত্র আন্দোলন
বিষয়শ্রেণী:শেখ মুজিবুর রহমান
বিষয়শ্রেণী:ধানমন্ডি
বিষয়শ্রেণী:মুহাম্মদ ইউনূসের প্রধান উপদেষ্টাকাল
বিষয়শ্রেণী:শেখ মুজিবুর রহমানের ব্যক্তিত্বের অর্চনা